 **Sajtóközlemény - 2015-02-17**

**Globális orvosi oktatóprogram indul a daganatos betegséggel élő nők és a trombózis összefüggésének témájában**

**A vénás tromboembólia (VTE) gyakori és súlyos komplikáció daganatos betegségek esetén. A daganatos betegek 4-20 %-ánál legalább egyszer diagnosztizálnak vénás tromboembóliát, míg az utólag megállapított esetekkel együttvéve ez a második leggyakoribb halálozási ok. A helyzet javítására “Nők, Trombózis, Daganatos betegségek” (WTC) elnevezéssel hirdettek globális orvosi oktatóprogramot.**

**2015. február 14-én, Berlinben** zajlott a **“Nők Egészségi Kérdései a Trombózis és Hemosztázis Területén” (WHITH) 6. Nemzetközi Szimpózium**, melyen a trombózis és a daganatos betegségek területének **vezető nemzetközi szakértői** vettek részt. A szimpózium legfőbb eseményének a **“Nők, Trombózis, Daganatos betegségek” (WTC) elnevezésű orvosi oktatóprogram meghirdetése** bizonyult, mely a **daganatos betegséggel élő nők vénás tromboembólia kezelését szolgálja**.

“*Világszerte több mint 17 millió nő él daganatos betegséggel, akik körében a vénás tromboembólia (VTE) a második leggyakoribb halálozási okká lépett elő*.” – mondta el **Prof. Dominique Farge-Bance**l, **Belgyógyász és Érbetegségek Professzora** (St. Louis Kórház, Párizs Diderot Egyetem, Franciaország). „*Néhány évvel ezelőtt kezdtük el felhívni a figyelmet a daganatos betegségek és a trombózis összefüggéseire. Nemzetközi ajánlásokat hoztunk létre a VTE kezelésének javítására daganatos betegeknél, továbbá megszületett egy klinikai eszközként szolgáló mobil alkalmazás is (*[*www.itac-cme.com/app*](http://www.itac-cme.com/app)*). A most meghirdetett “Nők, Trombózis, Daganatos betegségek” (WTC) orvosi oktatóprogram újító módon szolgálja majd a daganatos betegséggel élő nők trombózis kezelését.*”

A “Nők, Trombózis, Daganatos betegségek” (WTC) oktatóprogram **korlátlan támogatást kap az Aspen-től**, a **világ ötödik legnagyobb generikus gyógyszercégétől**, megerősítve azt a korábban közzétett stratégiai szándékukat, miszerint szignifikánsan megnövelik piaci részesedésüket az antitrombotikus szerek piacán.

“*Mióta vezető szereplővé váltunk a trombózis kezelésének területén, azt tapasztaljuk, jelentős az igény a daganatos betegségben szenvedő nők trombózis kezelésének javítására. Fontosnak tartjuk az orvosokkal való kapcsolatfelvételt és tudományos programjaik támogatását, hogy ezáltal javíthassuk a daganatos betegséggel élő nők vénás tromboembólia kezelését.”* – mondta el **Michael Crow**, az **Aspen Europe & CIS Igazgatója**.

“*A vénás tromboembólia kérdéses téma a női betegeknél, épp ezért rendeztük meg a WHITH Nemzetközi Szimpóziumot több száz szakértő részvételével, akik több mint 10 éve dolgoznak ezen a területen.*” – fűzte hozzá **Prof. Benjamin Brenner, Igazgató** (Hematológia és Csontvelő Transzplantáció részleg, Rambam Orvosi Centrum, Izrael). “*Az újfajta orvosi oktatás megváltoztathatja a klinikai gyakorlatot és javíthatja a betegek kezelését, de mindez hosszú távú erőfeszítést igényel. Emellett szükséges az eszközöket is megteremtenünk, melyekkel felmérhetjük majd az orvosi oktatás nyomán bekövetkező javulást*.”

A WTC folytatásos orvosi oktató anyagának (CME) tartalmát nyolc, a trombózis kezelés területén világszerte elismert szakember készíti el. A program több, mint 40 országban jelenik majd meg, véleményvezérek segítségével közvetítik a különböző egészségügyi szakembereknek, így nőgyógyászoknak, hematológusoknak és sebészeknek. Előrehaladott tárgyalások folynak a program akkreditációjáról a nagy presztízsű Kanadai McGill Egyetemmel.

“*A világszerte elinduló kezdeményezéssel párhuzamban a WTC folytatásos orvosi oktatóanyaga 2015 tavaszán megjelenik Magyarországon is, mely 2015 őszére már eljuthat a magyar orvosokhoz is.*- mondta el **Dr. Pelle Viktor,** az **Aspen Regionális Igazgatója**.

A WTC programot úgy alkották, hogy mérhető legyen a klinikai gyakorlatra történő hatása, illetve, hogy a VTE kezelése javult-e azok körében, akik a többéves oktatásban részt vettek. A monitorozás esetjelentések gyűjtésével valósul majd meg, melyek aktuális képet szolgáltathatnak a daganatos betegségben szenvedő nők VTE kezelésének helyzetéről. A kezdeményezés várhatóan számos új tudományos publikáció megjelenését is segíti majd.

**2015 második negyedévében világszerte több, mint 60 előadót készítenek fel** az akkreditált orvosi oktatóanyagból (CME), amely **2015 június elejétől kezdve jut el a** trombózis kezelés területén specializálódott **egészségügyi szakemberekhez**.

A **trombózis** nem más, mint vérrögképződés a vérerekben vérlemezkék (trombociták) és fibrin útján. A vénás tromboembólia (VTE) akkor jön létre amikor egy vérrög elszabadul és a véráramba kerül.

**Leggyakoribb típusai:**

- Mélyvénás trombózis (DVT), amikor a vérrög a lábak mélyvénáiban alakul ki

- Tüdőembólia (PE), amikor a rög a tüdőbe kerül

- Centrális véna kanüllel (CVC) összefüggésben kialakuló trombózis

**Az Aspen Hungary kommunikációs partnere a PResston PR Kft.**

**További információ és interjúegyeztetés:**

Fükő Adrienn | PR Vezető | PResston PR | Csatárka Irodaház | 1025 Budapest | Csatárka út 82-84. | T (+ 36 1) 325 94 88 | F (+36 1)  325 94 89 | M (+36 30) 769 8697 | [adrienn.fuko@presstonpr.hu](mailto:oadrienn.fuko@presstonpr.hu) | [www.presstonpr.hu](http://www.presstonpr.hu/)